השפעות דתיות ותרבותיות כגורם קריטי בבחירת ספרי ילדים ע"י גננות דתיות/ד"ר יעל שגב

הקראת סיפורים בגיל הילדות תורמת להתפתחות הילד מבחינות קוגניטיביות, רגשיות, לשוניות ועוד. הקראת סיפורים בגן נעשית על בסיס יום יומי על ידי הגננות בכל המגזרים [[1]](#footnote-1)

לספרות הילדים פוטנציאל רב. לשם מימוש פוטנציאל זה הילדים בגן הילדים זקוקים לתיווכה של הגננת, ולצורך כך יש לפתח אצל הגננת תפיסה המכירה באיכויות הפואטיות והרגשיות שבחשיפה לספרות ילדים איכותית לא רק כא

מצעי מחנך בלבד, או כתוצר שולי מבחינה אמנותית.[[2]](#footnote-2)

 החינוך הממלכתי דתי, על פי הגדרתו בחוק הישראלי, רואה עצמו כחינוך ממלכתי לכל דבר המחוייב לערכים התרבותיים והמוסריים הניגזרים מתכנית הלימודים של משרד החינוך הישראלי. אלא שחינוכו הוא בעל אופי ותוכן דתיים.הנחת המחקר היתה, שלעתים, בבואה לבחור ספרות ילדים לילדי גנה, תחווה הגננת הדתית התנגשות בין הקריטריונים האסתטיים-פואטיים לבין הקריטריונים המוסריים-דידקטיים.לדוגמא: במקרה של ספר ילדים המוגדר מבחינה ספרותית פואטית כ"טוב" , אך מתאר התנהגות לא ניאותה של ילדים כנגד מבוגרים, או במקרה של ספר ילדים המוגדר "איכותי" בו יהיו איורים של ילדים בלבוש לא צנוע או מתנשקים. במקרה של התנגשות כזו, הגננת הדתית תבחר ביצירה שעונה על הקריטריונים המוסריים–דידקטיים, כלומר סיפור שהערכים שלו מתאימים לגננת ולגן, או בעל מסר דידקטי שמתאים לילדי הגן, גם אם הסיפור שאותו היא בחרה לא עומד בקריטריונים האסתטיים-פואטיים, כלומר הוא נחות מבחינה ספרותית.

מתודולוגית המחקר היתה מעורבת:מחקר איכותני ומחקר כמותי.

כלי המחקר היו שאלונים לגננות שפותחו במיוחד לצורך המחקר.

מטרת המחקר היתה, לבדוק מהם הקריטריונים לפיהם בוחרת הגננת הדתית את הספרים לילדי גנה.

המחקר בוצע ע"י חלוקת שאלונים ל37 גננות המלמדות בגני החינוך הממלכתי דתי בערים וביישובים שונים ברחבי ישראל.

הממצאים מלמדים כי ספרות הילדים נתפסת בידי כל הגננות כמקור זמין ללמידה על נושאים דתיים, חגים ועונות השנה, להקניית ערכים ולמפגש עם התרבות העברית[[3]](#footnote-3). כמו כן, מסתבר שהקריטריון האסתטי פואטי-היינו האיכות הלשונית של הספר, איכות האיורים והמבנה הסיפורי נמצאים בתחתית סדר העדיפות של גננת הדתית. ממצאי המחקר מלמדים על חשיבותה של התמקדות של תכנית ההכשרה להוראה לגיל הרך בביסוס הידע בספרות ילדים, ועל הצורך בהמשך הפיתוח הפרופסיונאלי של הגננת הדתית בתחום ספרות הילדים.

.

1. [Cheatham, G.A](http://search.proquest.com.mgs.orot.ac.il/literature/indexinglinkhandler/sng/au/Cheatham%2C%2BGregory%2BA/%24N?accountid=13012) & [Jimenez-Silva, M.](http://search.proquest.com.mgs.orot.ac.il/literature/indexinglinkhandler/sng/au/Jimenez-Silva%2C%2BMargarita/%24N?accountid=13012) (2011). What makes a good story? Supporting oral narratives of young children from culturally and linguistically diverse backgrounds*.*[***Childhood Educatio*n**](http://search.proquest.com.mgs.orot.ac.il/literature/pubidlinkhandler/sng/pubtitle/Childhood%2BEducation/%24N/41055/DocView/866565307/abstract/66AA513951A547E4PQ/26?accountid=13012)[, **87**(4)](http://search.proquest.com.mgs.orot.ac.il/literature/indexingvolumeissuelinkhandler/41055/Childhood%2BEducation/02011Y07Y01%2423Summer%2B2011%243b%2B%2BVol.%2B87%2B%24284%2429/87/4?accountid=13012)261-268 ; Aram, D. (2005). Joint storybook reading and joint writing interventions among SES preschoolers: Differential contributions to early literacy**.** *Early Childhood Research Quarterly***,** **19**(4), 588-610 [↑](#footnote-ref-1)
2. Reese, E., Cox, A., Harte, D., & McAnally, H. (2003). Diversity in adults’ styles of reading books to children. In: A. van Kleeck, S.A. Stahl & E.B. Bauer (Eds.), *on*

*reading books to children*. New Jersey: Lawrence Erlbaum Associates Publishers. Ch. 3, 37-57*n* [↑](#footnote-ref-2)
3. ##  להמן-אלקד, אילנה (2009)."האופן שבו גננת חושפת את ילדי גנה לספרות הוא האופן שבו היא מתחברת לתחום", ספרות ילדים ונוער , 130: 15-39.

 [↑](#footnote-ref-3)